ອາເລັກຊານດຣ້າ ທິດາວັນ ບຸນຊ່ວຍ

ອາເລັກຊານດຣ້າ ທິດາວັນ ບຸນຊ່ວຍ (ອັງກິດ : Alexandra Thidavang Bounxouei) ຊື່ຫຼິ້ນ ອາເລັກຊານດຣ້າ ເປັນນັກຮ້ອງແລະນັກສະແດງຍິງຊາວລາວ ມີຊື່ສຽງທັງຢູ່ລາວແລະຕ່າງປະເທດ.

ປະຫວັດ
ອາເລັກຊານດຣ້າ ທິດາວັນ ບຸນຊ່ວຍ ນັກສະແດງຍິງຊາວລາວນັບຖືສາສະໜາຄິດ ເປັນລູກສາວຂອງຂອງ ບຸນທະວີໄຊ ບຸນຊ່ວຍ ພໍ່ຊາວລາວ ແລະ ໂຈດານາ ອິອໍຣ໌ດັງກາ ແມ່ຊາວເບົາແກເຣຍ. ຊານດຣ້າຈົບການສຶກສາລະດັບອຸດົມມະສຶກສາຈາກຄະນະມະນຸດທະສາດ ພາກພາສາອັງກິດ ຈາກມະຫະວິທະຍາໄລລາວອາເມຣິກາ ນະຄອນຫຼວງວຽງຈັນ ແລະ ສຶກສາຕໍ່ລະດັບປະລິນຍາໂທທີ່ ມະຫາວິທະຍາໄລເຄໂອ ປະເທດຍີ່ປຸ່ນ.

ຊານດຣ້າເຕີບໂຕໃນຄອບຄົວນັກດົນຕີ ປູ່ຂອງຊານດຣ້າ ບຸນທະມາລີ ບຸນຊ່ວຍ ເປັນຜູ້ແຕ່ງເນື້ອຮ້ອງແລະທຳນອງເພງອຳມະຕະ ເພງກຸຫຼາບປາກເຊ ແລະ ເພງສາຍລົມເຢັນ ສ່ວນພໍ່ເຖົ້າເປັນນັກຮ້ອງແລະນັກກີຕ້າຊາວເບົາແກເຣຍ. ພໍ່ຂອງຊານດຣ້າ ບຸນທະວີໄຊ ບຸນຊ່ວຍ ໄດ້ທຶນໄປຮຽນດ້ານການສອນດົນຕີທີ່ປະເທດເບົາແກເຣຍເປັນເວລາ 10 ປີ ຈົນໄດ້ພົບກັບແມ່ຂອງຊານດຣ້າ ໂຈດານາ ອິອໍຣ໌ດັງກາ ທີ່ຮຽນເປຍໂນຢູ່ນັ້ນ ເມື່ອຕອນຊານດຣ້າ ອາຍຸ 1 ປີ ພໍ່ກັບແມ່ຍັງຮຽນບໍ່ຈົບເລີຍຕັດສິນໃຈກັບມາປະເທດລາວເພື່ອບຸກເບີກການສອນດົນຕີຄລາສສິກໃນລາວ ໂດຍການເປັນຄູສອນເປຍໂນໃນໂຮງຮຽນສອນສິລະປະດົນຕີຂອງລາວຕັ້ງແຕ່ຍຸກກໍ່ຕັ້ງ ປັດຈຸບັນພໍ່ຂອງຊານດຣ້າມີຕຳແໜ່ງຮອງຜູ້ອຳນວຍການ.

ເມື່ອຕອນທີ່ຊານດຣ້າອາຍຸ 3 ປີ ຊານດຣ້າໄດ້ອອກຜົນງານອາລະບ້ຳເພງເຊິ່ງຖືເປັນ ນັກຮ້ອງອາຍຸນ້ອຍທີ່ສຸດທີ່ໄດ້ອອກອາລະບ້ຳໃນປະເທດລາວແລະຍັງມີວາງຂາຍໃນປະເທດຍີ່ປຸ່ນ, ເຖິງວ່າຊານດຣ້າຈະບໍ່ມີສັງກັດເພງ ແຕ່ການຜະລິດຜົນງານແລະດູແລທຸກຢ່າງແມ່ນໂດຍພໍ່ແມ່ຂອງຊານດຣ້າ. ນອກນັ້ນ ຊານດຣ້າຍັງເປັນນັກຮ້ອງຄົນດຽວຂອງລາວທີ່ຕ້ອງຂໍອະນຸຍາດທາງລັດຖະບານກ່ອນທີ່ຈະສຳພາດ.

ທາງດ້ານຜົນງານເພງ ມີເພງດັງເຊັ່ນ ເພງຄອຍວັນຮັກຫວນຄືນ ລວມເຖິງອາລະບ້ຳງານເພງຄອບຄົວ ໂດຍມີພພໍ່ເປັນຜູ້ແຕ່ງເພງ ແມ່ຫຼິ້ນໄວໂອລີນ ທີ່ເປັນເພງລາວປະສົມແນວຮິບຮັອບ ອາຣ໌ແອ່ນບີ ແລະອື່ນໆ.

ທາງດ້ານການສະແດງ ຊານດຣ້າເຄີຍຫຼິ້ນລະຄອນເວທີຢູ່ຫໍປະຊຸມທີ່ໃຫຍ່ທີ່ສຸດໃນນະຄອນຫຼວງວຽງຈັນ ແລະໄດ້ເຊັນສັນຍາກັບ Work point ມີຜົນງານລະຄອນໂທລະທັດຄື ເພງຮັກລິມຝັ່ງໂຂງ (ຄູ່ກັບ ສຸກົນລະຫວັດ ຄະນາຣົດ), ເລໄລລູກສາວປ່າ ແລະອື່ນໆ.

ຜົນງານ

ລະຄອນ

ເພງ

ແຫຼ່ງຂໍ້ມູນ
ຕິດຕາມຜົນງານຕ່າງໆໄດ້ທີ່ 

ເຟສບຸກ Alexandra Bounxouei - ອາເລັກຊານດຼາ ບຸນຊ່ວຍ

ອິນສ໌ຕາແກຣມ alexandrabounxouei

ຢູທູບ Alexandra Bounxouei

ນັກຮ້ອງຊາວລາວ